Ministru kabineta rīkojuma projekta

**„****Par Ministru kabineta 1997.gada 25.novembra rīkojuma Nr.595 „Par valsts īpašuma objektu nodošanu privatizācijai” atcelšanu daļā” sākotnējās ietekmes novērtējuma ziņojums**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 6. panta otrā daļa; likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12. ceturtā daļa; Meža likuma 44. panta trešā daļa; Administratīvā procesa likuma 51.pants, 83.panta pirmā daļa, 86. panta otrās daļas 3. un 5. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 1997.gada 25.novembra rīkojuma Nr.595 „Par valsts īpašuma objektu nodošanu privatizācijai” (turpmāk – Ministru kabineta rīkojums Nr.595) 1.1.apakšpunktu privatizācijai nodots no valsts akciju sabiedrības “Masts” atdalītās bāzes “Buļļi” valsts īpašums Rīgā, Ilmeņa ielā 6 (turpmāk – Valsts īpašuma objekts).2001.gada 20.martā un 2008.gada 25.aprīlī īpašuma tiesības uz nekustamo īpašumu (ēkām un zemesgabaliem) Ilmeņa ielā 6, Rīgā (nekustamā īpašuma kadastra Nr.0100 109 2004), un Ilmeņa ielā 8, Rīgā (nekustamā īpašuma kadastra Nr.0100 109 2006) tika nostiprinātas Latvijas valstij valsts akciju sabiedrības „Privatizācijas aģentūra” (turpmāk – Privatizācijas aģentūra) personā.Privatizācijas aģentūra 2002.gada 14.janvārī noslēdza nomas līgumu ar sabiedrību ar ierobežotu atbildību „Lielie Rītabuļļi”, reģistrācijas Nr.40003532977 (turpmāk – SIA “Lielie Rītabuļļi”) par valsts nekustamā īpašuma Ilmeņa ielā 6, Rīgā (nekustamā īpašuma kadastra Nr.0100 109 2004) un Ilmeņa ielā 8, Rīgā (nekustamā īpašuma kadastra Nr.0100 109 2006) nomu.Sagatavojot Valsts īpašuma objektu privatizācijai, tika konstatēts, ka uz tā sastāvā esošajām zemes vienībām ir mežs.2007.gada 14.septembrī SIA “Lielie Rītabuļli” iesniedza nekustamā īpašuma Ilmeņa ielā 6, Rīgā (nekustamā īpašuma kadastra Nr.0100 109 2004), sadales projekta priekšlikumu un lūgumu pilnvarot veikt meža zemes nodalīšanu. 2007.gada 2.oktobrī sabiedrība ar ierobežotu atbildību „Latvijas mežu ierīcība” sagatavoja meža apsaimniekošanas plānu no 2007.gada līdz 2016.gadam, saskaņā ar kuru zemesgabala Ilmeņa ielā 6, Rīgā ar zemes vienības kadastra apzīmējumu 0100 109 2004 kopplatība ir 3,52 ha, no tās meža zemju un meža platība ir 1,84 ha. 2007.gada 11.oktobrī Privatizācijas aģentūra nolēma piekrist SIA “Lielie Rītabuļļi” ierosinājumam zemes vienības 3,5173 ha platībā Ilmeņa ielā 6, Rīgā, zemes vienības kadastra apzīmējums 0100 109 2004, sadalei (ar mērķi nodalīt valsts meža zemi, kas nav privatizējama), atdalot no tās un izveidojot divas jaunas zemes vienības: vienu 1,4415 ha platībā un otru 0,4591 ha platībā.Pēc sadalīšanas Valsts īpašuma objekts sastāv no šādiem nekustamajiem īpašumiem:* nekustamā īpašuma Ilmeņa ielā 6A, Rīgā (nekustamā īpašuma kadastra Nr.0100 109 2039), kas sastāv no zemes vienības ar kadastra apzīmējumu 0100 109 2039 un kopējo platību 1,4415 ha un vienas būves – estrāde (būves kadastra apzīmējums 0100 109 2004 013). Nekustamais īpašums ar Rīgas pilsētas Vidzemes priekšpilsētas tiesas Zemesgrāmatu nodaļas tiesneša 2009.gada 17.marta lēmumu ierakstīts Rīgas pilsētas Zemesgrāmatas nodalījumā Nr. 100000455590 uz Latvijas valsts vārda Privatizācijas aģentūras personā;
* nekustamā īpašuma Ilmeņa ielā 6B, Rīgā (nekustamā īpašuma kadastra Nr.0100 109 2040), kas sastāv no zemes vienības ar kadastra apzīmējumu 0100 109 2040 un kopējo platību 0,4591 ha. Nekustamais īpašums ar Rīgas pilsētas Vidzemes priekšpilsētas tiesas Zemesgrāmatu nodaļas tiesneša 2009.gada 17.marta lēmumu ierakstīts Rīgas pilsētas Zemesgrāmatas nodalījumā Nr. 100000455584 uz Latvijas valsts vārda Privatizācijas aģentūras personā;
* nekustamā īpašuma Ilmeņa ielā 6, Rīgā (nekustamā īpašuma kadastra Nr.0100 109 2004), kas sastāv no zemes vienības ar kadastra apzīmējumu 0100 109 2004 un kopējo platību 1,6167 ha un deviņām ēkām un būvēm – administratīvās ēkas (būves kadastra apzīmējums 0100 109 2004 001), ražošanas ēkas (būves kadastra apzīmējums 0100 109 2004 002), garāžas (būves kadastra apzīmējums 0100 109 2004 003), katlu mājas (būves kadastra apzīmējums 0100 109 2004 004), noliktavas (būves kadastra apzīmējums 0100 109 2004 005), noliktavas (būves kadastra apzīmējums 0100 109 2004 006), noliktavas (būves kadastra apzīmējums 0100 109 2004 007), noliktavas (būves kadastra apzīmējums 0100 109 2004 008) un caurlaides ēkas (būves kadastra apzīmējums 0100 109 2004 009). Nekustamais īpašums ar Rīgas pilsētas Vidzemes priekšpilsētas tiesas Zemesgrāmatu nodaļas tiesnešu 2008.gada 25.aprīļa lēmumiem ierakstīts Rīgas pilsētas Zemesgrāmatas nodalījumā Nr.21766 uz Latvijas valsts vārda Privatizācijas aģentūras personā;
* nekustamā īpašuma Ilmeņa ielā 9, Rīgā (adrese mainīta no Ilmeņa iela 8, Rīgā uz Ilmeņa iela 9, Rīgā ar Rīgas pilsētas būvvaldes 2014.gada 26.jūnija lēmumu Nr.BV-14-530-ls) (nekustamā īpašuma kadastra Nr.0100 109 2006), kas sastāv no zemes vienības ar kadastra apzīmējumu 0100 109 2006 un kopējo platību 0,1200 ha un vienas ēkas – kopmītnes (būves kadastra apzīmējums 0100 109 2006 010). Nekustamais īpašums ar Rīgas pilsētas Vidzemes priekšpilsētas tiesas Zemesgrāmatu nodaļas tiesnešu 2008.gada 25.aprīļa lēmumiem ierakstīts Rīgas pilsētas Zemesgrāmatas nodalījumā Nr.21767 uz Latvijas valsts vārda Privatizācijas aģentūras personā.

Pēc meža inventarizācijas veikšanas visās Valsts īpašuma objekta sastāvā esošajās zemes vienībās tika konstatēts mežs: * uz nekustamā īpašuma Ilmeņa ielā 6A, Rīgā, (nekustamā īpašuma kadastra Nr.0100 109 2039) sastāvā esošās zemes vienības ar kadastra apzīmējumu 0100 109 2039 saskaņā ar 2009.gada 25.septembrī veikto meža inventarizāciju atrodas mežs 1,37 ha platībā;
* uz nekustamā īpašuma Ilmeņa ielā 6B, Rīgā, (nekustamā īpašuma kadastra Nr.0100 109 2040) sastāvā esošās zemes vienības ar kadastra apzīmējumu 0100 109 2040 saskaņā ar 2009.gada 25.septembrī veikto meža inventarizāciju atrodas mežs 0,46 ha platībā;
* uz nekustamā īpašuma Ilmeņa ielā, 6 Rīgā, (nekustamā īpašuma kadastra Nr.0100 109 2004) sastāvā esošās zemes vienības ar kadastra apzīmējumu 0100 109 2004 saskaņā ar 2011.gada 8.decembrī veikto meža inventarizāciju atrodas mežs 0,38 ha platībā;
* uz nekustamā īpašuma Ilmeņa ielā 9, Rīgā, (nekustamā īpašuma kadastra Nr.0100 109 2006) sastāvā esošās zemes vienības ar kadastra apzīmējumu 0100 109 2006 – saskaņā ar Valsts meža dienesta Rīgas – Ogres virsmežniecības Babītes mežniecības 2008.gada 8.maija vēstuli Nr.1-10/1860 atrodas mežs 0,08 ha platībā.

Atbilstoši Meža likuma 1. panta 29. punktam meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Savukārt atbilstoši Meža likuma 44. panta pirmajai daļai valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši Civillikuma 416. pantam atzīta par bezmantinieku mantu.Ievērojot, ka Valsts īpašuma objekts ir ierakstīts zemesgrāmatā uz Latvijas valsts vārda, tā sastāvā ietilpstošā meža zeme ir valsts meža zeme.Saskaņā ar Meža likuma 44. panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot Meža likuma 44. panta ceturtajā daļā noteiktos gadījumus. Meža likuma 44. panta ceturtās daļas 3. punkta "b" apakšpunkts paredz, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, privatizējot, kā arī atsavinot zemi ēku (būvju) īpašniekiem pilsētās — zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā.Atbilstoši Latvijas Republikas Civillikuma 968.pantam uz zemes uzcelta un cieši ar to savienota ēka atzīstama par tās daļu.Ņemot vērā, ka Valsts īpašuma objekta sastāvā esošās ēkas un būves (būvju kadastra apzīmējumi 0100 109 2004 013, 0100 109 2004 001, 0100 109 2004 002, 0100 109 2004 003, 0100 109 2004 004, 0100 109 2004 005, 0100 109 2004 006, 0100 109 2004 007, 0100 109 2004 008, 0100 109 2004 009 un 0100 109 2006 010) nav patstāvīgs īpašuma objekts, nav iespējams zemesgrāmatā jau ierakstītas ēkas nodalīt no zemes un ierakstīt zemesgrāmatā kā patstāvīgu īpašuma objektu.Ievērojot to, ka likumdevējs ir noteicis ierobežojumus valsts meža zemes atsavināšanai un privatizācijai, nodrošinot, ka valsts meža zeme tiek saglabāta valsts īpašumā, Valsts īpašuma objekts nav privatizējams vai atsavināms.Saskaņā ar Privatizācijas pabeigšanas likuma 6. panta otro daļu un Privatizācijas likuma 12. panta ceturto daļu lēmumu par valsts īpašuma objekta nodošanu privatizācijai pieņem Ministru kabinets. Administratīvā procesa likuma 51. pants nosaka, ka administratīvo lietu izskata iestāde atbilstoši savai kompetencei, kas tai piešķirta ar normatīvo aktu. Saskaņā ar Administratīvā procesa likuma 83. panta pirmo daļu iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar minētā likuma 85., 86., 87. un 88. pantu. Atbilstoši Administratīvā procesa likuma 84. pantam administratīvais akts ir tiesisks, ja tas atbilst tiesību normām, bet prettiesisks — ja neatbilst tiesību normām. Saskaņā ar Administratīvā procesa likuma 86. panta otrās daļas 3. un 5. punktu adresātam labvēlīgu prettiesisku administratīvo aktu var atcelt tad, ja administratīvā akta palikšana spēkā skar būtiskas sabiedrības intereses un administratīvā akta prettiesiskums ir tik acīmredzams, ka akta adresāts to varēja un viņam to vajadzēja apzināties.Atbilstoši Meža likuma (likums stājies spēkā 2000.gada 17.martā) 1. panta 13. punktam un 2. panta pirmajai daļai Meža likuma un tajā iekļauto normu mērķis ir regulēt visu Latvijas mežu ilgtspējīgu apsaimniekošanu, lai saglabātu to bioloģisko daudzveidību, produktivitāti, kā arī atjaunošanās spēju un spēju pildīt nozīmīgas ekoloģiskās, ekonomiskās un sociālās funkcijas tagad un nākotnē. Saskaņā ar Ministru kabineta 1998. gada 28. aprīļa sēdē (prot. Nr. 22 44. §) apstiprināto Meža politiku valsts meža īpašums ir valsts kapitāls un garants Latvijas cilvēku ekoloģisko un sociālo interešu īstenošanai, tādēļ likumdevējs ir noteicis aizliegumu atsavināt valsts meža zemi, lai tā tiktu saglabāta valsts īpašumā un izmantota sabiedrības interesēs.Likumdevējs ir noteicis aizliegumu atsavināt valsts meža zemi, lai sasniegtu sabiedrības interesēm atbilstošu mērķi un nodrošinātu, ka šī zeme tiek saglabāta valsts īpašumā un izmantota sabiedrības interesēs, kā arī saimnieciskā darbība, kas tiek veikta, ievērojot likumā paredzētos ierobežojumus, kalpotu publiskām, nevis privātām interesēm.Ievērojot minēto, pēc Ministru kabineta rīkojuma Nr.595 izdošanas ir mainījušies tiesiskie apstākļi un tas daļā par Valsts īpašuma objekta privatizāciju vairs neatbilst tiesiskuma principam, jo konstatējama pretruna ar Meža likuma 44. panta trešo daļu. Izvērtējot tiesiskuma principa piemērošanu kopsakarā ar tiesiskās paļāvības principu, priekšroka šajā gadījumā dodama tiesiskuma principam. Tiesiskās paļāvības pamatā ir princips, ka persona var paļauties uz to, ka iestāde rīkojas tiesiski. Tiesiskās paļāvības aizsardzība izriet no tiesiskas valsts principa, ar kuru saskaņā valsts rīkojas tiesiski, paredzami un skaidri. Līdz ar to atbilstoši tiesiskuma principam Ministru kabineta rīkojums Nr.595 daļā par Valsts īpašuma objekta nodošanu privatizācijai ir atceļams, jo tas ir prettiesisks un attiecīgi tā atcelšana atbilst Administratīvā procesa likuma 86. panta otrās daļas 3. un 5. punktam.Ņemot vērā minēto un pamatojoties uz Privatizācijas pabeigšanas likuma 6. panta otro daļu, Privatizācijas likuma 12. panta ceturto daļu, Meža likuma 44. panta trešo daļu un Administratīvā procesa likuma 86. panta otrās daļas 3. un 5. punktu, Ministru kabinets nolemj atcelt Ministru kabineta rīkojumu Nr.595 daļā par Valsts īpašuma objekta nodošanu privatizācijai un svītrot Ministru kabineta rīkojuma Nr.595 1.1. apakšpunktu.Ministru kabineta rīkojuma projekts paredz atcelt Ministru kabineta rīkojumu Nr.595 daļā par Valsts īpašuma nodošanu privatizācijai, kā arī Finanšu ministrijai pārņemt Valsts īpašuma objektu no Privatizācijas aģentūras savā valdījumā un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.  |
| 3. | Projekta izstrādē iesaistītās institūcijas | Privatizācijas aģentūra un Ekonomikas ministrija. |
| 4. | Cita informācija | Pēc Valsts īpašuma objekta sadalīšanas četros īpašumos 2010.gada 10.maijā tika izteikts jaunajā redakcijā Privatizācijas aģentūras un SIA “Lielie Rītabuļli” 2002.gada 14.janvāra nomas līgums par valsts nekustamo īpašumu Ilmeņa ielā 6 un 8, Rīgā lietošanu, noslēdzot četrus atsevišķus nomas līgumus (turpmāk visi kopā – Nomas līgumi). 2012.gada 13.novembrī parakstītas vienošanās par Nomas līgumu izbeigšanu. SIA “Lielie Rītabuļli” uz Ministru kabineta rīkojums Nr.595 pamata nav saņēmis labumus, kuri atbilstoši Administratīvā procesa likuma 86.panta otrās daļas 3.punktam ir atlīdzināmi atbilstoši Administratīvā procesa likuma 8.nodaļas noteikumiem. Uz nekustamā īpašuma Ilmeņa ielā 6, Rīgā (nekustamā īpašuma kadastra Nr.0100 109 2004), sastāvā esošās zemes vienības ar kadastra apzīmējumu 0100 109 2004 atrodas nekustamais īpašums Ilmeņa iela 6, Rīga, nekustamā īpašuma kadastra Nr. 0100 609 0008, kas sastāv no būves – transformatoru apakšstacija (būves kadastra apzīmējums 0100 109 2004 012), uz kuru īpašuma tiesības Rīgas pilsētas zemesgrāmatas nodalījumā Nr.100000114943 ar Rīgas pilsētas Vidzemes priekšpilsētas tiesas zemesgrāmatu nodaļas tiesneša lēmumu 2003.gada 30.oktobrī nostiprinātas akciju sabiedrībai “Latvenergo” (turpmāk – AS “Latvenergo”), reģistrācijas Nr.40003032949. Privatizācijas aģentūra un AS “Latvenergo” 2010.gada 11.novembrī noslēdza Zemesgabala daļas nomas līgums, saskaņā ar kuru AS “Latvenergo” nomā nekustamā īpašuma Ilmeņa ielā 6, Rīgā (nekustamā īpašuma kadastra Nr.0100 109 2004), sastāvā esošās zemes vienības ar kadastra apzīmējumu 0100 109 2004 daļu 0,0288 ha platībā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privatizācijas likuma 4.pantā noteiktie privatizācijas subjekti, kas ir tiesīgi piedalīties valsts īpašuma objekta privatizācijā. Sabiedrība, kuras interesēs likumdevējs ir noteicis ierobežojumus atsavināt valsts meža zemi.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Privatizācijas aģentūra un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |  |
| --- | --- |
| Ministru prezidenta biedrs,ekonomikas ministrs A.Ašeradens |  |
| Vīza: Valsts sekretārs J.Stinka  |  |

10.01.2017. 15:15

2123

Šķestere, 67021419

Eva.Skestere@pa.gov.lv

Sviderska, 67013162

Jana.Sviderska@em.gov.lv